Document ID: 32013R0959

IZVEDBENA UREDBA KOMISIJE (EU) št. 959/2013
z dne 7. oktobra 2013
o spremembi Uredbe (EU) št. 1291/2009 o izboru poročevalskih kmetijskih gospodarstev za določitev dohodkov kmetijskih gospodarstev
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1217/2009 z dne 30. novembra 2009 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski skupnosti (1) in zlasti člena 5(4) in člena 7(2) Uredbe,
ob upoštevanju naslednjega:
(1)
Člen 2 Uredbe Komisije (EU) št. 1291/2009 (2) določa prage ekonomske velikosti kmetijskih gospodarstev, Priloga k navedeni uredbi pa število poročevalskih kmetijskih gospodarstev na enoto. Zaradi pristopa Hrvaške bi bilo treba prag in število poročevalskih kmetijskih gospodarstev določiti tudi zanjo.
(2)
Poleg tega je treba določiti datum, do katerega mora Hrvaška Komisiji predložiti prvi načrt za izbor poročevalskih kmetijskih gospodarstev.
(3)
Strukturna sprememba v Italiji je privedla do zmanjšanja števila najmanjših kmetijskih gospodarstev in njihovega prispevka k celotni kmetijski proizvodnji, tako da se navedena kmetijska gospodarstva lahko izvzamejo iz področja raziskave, da bi zajeli najustreznejši del kmetijske dejavnosti. Da bi zagotovili večjo reprezentativnost vzorca Italije, bi bilo treba prilagoditi prag in število kmetij za to državo.
(4)
Uredbo (EU) št. 1291/2009 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Odbora Skupnosti za mrežo računovodskih podatkov s kmetij -
SPREJELA NASLEDNJO UREDBO:
Člen 1
Uredba (EU) št. 1291/2009 se spremeni:
1.
člen 2 se spremeni:
(a)
med alinei, ki zadevata Francijo in Italijo, se vstavi naslednja alinea:
„-
:
Hrvaška
:
4 000 EUR“;
(b)
alinea, ki zadeva Italijo, se nadomesti z:
„-
:
Italija
:
8 000 EUR“;
2.
drugemu odstavku člena 5 se doda naslednji stavek:
„Za obračunsko leto 2013 Hrvaška pošlje Komisiji svoj načrt vzorčenja do 31. oktobra 2013.“;
3.
Priloga se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Za Hrvaško se uporablja od obračunskega leta 2013.
Za Italijo se uporablja od obračunskega leta 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. oktobra 2013

Labels: 18
15
19
6